google/wiki40b huggingface dataset:
Goiás

Geografia

Goiás hraničí (od západu v smere hodinových ručičiek) s brazílskymi spolkovými štátmi Mato Grosso, Tocantins, Bahia, Minas Gerais und Mato Grosso do Sul.
Hlavné mesto spolkového štátu Goiás Goiânia má približne 1,22 milióna obyvateľov. Bolo založené v roku 1933 náhradou za pôvodné hlavné mesto Goiás Velho, ktoré je dnes málo významným mestom.
Distrito Federal s hlavným mestom Brazílie Brasília je zo všetkých strán obklopený územím štátu Goiás.
Najvyšším bodom je 1 691 metrov vysoký Chapada dos Veadeiros. Najvýznamnejšie rieky sú Paranaíba, Aporé, Rio Araguaia, São Marcos, Corumbá, Claro, Paranã, Maranhão.
Mainvilliers (Eure-et-Loir)

Poloha

Obec má rozlohu 11,92 km². Najvyšší bod je položený 165 m n. m. a najnižší bod 133 m n. m.

Obyvateľstvo

Počet obyvateľov obce je 10 194 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Stirbitz

Životopis

Okolo roku 1630 organista v Banskej Bystrici, výrazne prispel k rozvoju hudobného života mesta. Roku 1645 venoval Kremnici desaťhlasnú skladbu. Jeho dielo sa nezachovalo.
Lew Welch

Životopis

Narodil sa vo Phoenixe v Arizone, no v roku 1929 sa presťahoval aj s matkou a sestrou do Kalifornie. Jeho otec Lewis Barrett Welch Sr. sa rozviedol s jeho matkou Dorothy Brownfield Welch, ktorá sa sťahovala s troma deťmi po kalifornských mestách. Starý otec z maminej strany bol elitný chirurg vo Phoenixe. Lew bol najmladší z troch detí. V 1944 narukoval do armády, ale do aktívnej služby sa nedostal. Predtým, ako nastúpil na „Stockton Junior College“ ako štipendista, určitý čas pracoval. Na college prejavil záujem o dielo Gertrudy Steinovej.  
V 1948 sa odsťahoval do Portlandu v Oregone a študoval na „Reed College“ tiež na štipendium. Tu bol ubytovaný spolu s Gary Snyderom a Philipom Whalenom. Rozhodol sa vtedy tiež stať sa spisovateľom potom, ako prečítal dlhú poviedku od Gertrudy Stein  „Melanctha“. Napísal o Steinovej prácu a publikoval svoje básne v študentskom časopise. William Carlos Williams sa stretol počas jednej návštevy s troma študentami - básnikmi a prejavil uznanie Welchových prác. 
Po ukončení štúdia v 1950 sa presťahoval do New York City, kde začal pôsobiť v reklamnej branži. Nasledovalo však emocionálne zrútenie, čo si liečil na Floride. Welch pokračoval v štúdiu angličtiny a filozofie na „Chicagskej univerzite“, kde štúdium v roku 1951 opäť prerušil.  Odišiel do San Francisca, tu sa začlenil do literárnej society počas San Francisco Renaissance. Zúčastnil sa tiež povestnej čítačky poézie v „Six Gallery“, ktorá zapríčinila aféru v tlači a mala dozvuky pred súdnou porotou (pozri článok Lawrence Ferlinghetti). Živil sa tu ako taxikár. V tomto období vytvoril Jack Kerouac podľa neho postavu Dava Waina vo svojom románe „Big Sur“.
V 60-tych rokoch sa začal prepadať do depresie. V roku 1965 mu však vydali tri knihy . V roku 1960 ho Donald Allen zaradil do významnej antológie „The New American Poetry“. Od 1965 do 1971 vyučoval poéziu na „Kalifornskej univerzite“ v Berkeley. V roku 1968 podpísal protest spisovateľov a vydavateľov proti vojne vo Vietname, ktorý značil odmietnutie platenia daní a odvodov z honorárov.

Rodinný život

Žil s poľskou emigrantkou Magdou Creggovou, ktorej syna si adoptoval. Hugh Anthony Cregg neskôr prijal ako ďalšie vlastné meno Lewis, na jeho počesť. Pod pseudonymom Huey Lewis sa stal z neho známy hudobník a zabávač.

Osobnosť Lewa Welcha

Welch, i keď neobsedel príliš dlho na žiadnej stoličke, bol talentovaný muž. Mal vlohy pre majstrovský prednes poézie, mal zmysel pre humor, vedel súladiť s auditóriom a tento proces odovzdávania umenia publiku ho tešil. Požíval rešpekt medzi básnikmi, za čo vďačil svojmu úspornému, silnému veršu.

Posledná etapa

23. mája 1971 sa utiahol do zrubu, v susedstve ktorého mal pozemok Gary Snyder. Priniesol si tam so sebou revolver značky  Smith&Wesson, kaliber 22. Welch nechal rozlúčkový list a zmizol v horách Kalifornie. Jeho telo sa nikdy nenašlo.

Povedali o ňom

Don Carpenter - prozaik a scenárista: Poéziu čítal majstrovsky. Bol vtipný, intímny, ladil s publikom (a ono s ním) a očividne ho sila odozvy mimoriadne tešila.
Australian and New Zealand Army Corps

Austrálsky a novozélandský armádny zbor pri Gallipoli

Koncom roku 1914 sa mali austrálske a novozélandské jednotky, ktoré boli sformované vo svojich domovských krajinách presunúť cez Suezský prieplav do Európy. V Egypte mali absolvovať výcvik a byť nasadené vo Francúzku na západnom fronte. Po rozhodnutí uskutočniť Dardanelskú výsadkovú operáciu sa ich miesto určenia zmenilo na Gallipoli. Veliteľom zboru bol generál William Birdwood. Zbor tvorila 1. austrálska divízia a Austrálska a novozélandská divízia. Počas bitky boli ako pechota nasadené aj tri austrálska a jedna novozélandská jazdecká brigáda. 2. austrálska divízia dorazila na bojisko v auguste 1915.

Ďalšie nasadenie počas 1. svetovej vojny

Po evakuácii z Gallipoli v novembri 1915 boli austrálske a novozélandské jednotky presunuté do Egypta, kde prebehla ich reorganizácia. Novozélandská časť vytvorila vlastnú Novozélandskú divíziu a Austrálske imperiálne jednotky boli rozšírené o ďalšie 2 divízie (4. a 5. divíziu).
Tieto divízie vytvorili nové dva zbory I. ANZAC Corps (Birdwood) a II. ANZAC Corps (Godley). Označenie anzac „ANZAC“ sa neskôr stalo akronymom a boli používané pre akékoľvek vojenské jednotky, ktoré zahŕňali austrálske alebo novozélandské vojská. Bola tiež vytvorená ANZAC jazdecká divízia, ktorú tvorili 3 austrálske a 1 novozélandská ľahká jazdecká brigáda. Táto jednotka operovala na Blízkom východe, najmä v Egypte a na Sinajskom polostrove, kde bojovala v bitke pri Romani, Magdhabe a Rafe, v Palestíne v prvej a druhej bitke o Gazu, Beerschebe, Jeruzaleme, Jerichu, Es Salte, Megide, a tiež v Anáne a Sýrii.
Na západnom fronte boli jednotky ANZAC nasadené vo viacerých bitkách. Prvou z nich bola bitka o Fromelles, prebiehajúca 19. a 20. júla 1916, počas ktorej v priebehu noci Austrálčania stratili 5533 mužov, ktorí boli ranení a mŕtvi. Účastnili sa tiež bitky na Somme, avšak nie ako celok, ale ako súčasť väčších britských jednotiek. Ako celok zasiahli počas bojov o Pozieres 23. júla 1916. Bojov sa zúčastnil I. ANZAC - 1., 2. a 4. divízia. I. ANZAC bol neskôr premenovaný na I. austrálsky zbor a boli doň presunuté všetky austrálske divízie na fronte, vznikol tak najsilnejší armádny zbor dohodových vojsk

Jednotky po skončení 1. svetovej vojny

V apríli roku 1941, počas druhej svetovej vojny, bolo veliteľstvo I. austrálskeho zboru presunuté do Grécka. Napriek tomu, že zboru boli okrem 2. novozélandskej divízie podriadené aj viaceré grécke a britské jednotky bol 12. apríla označený ako ANZAC. Počas bitky o Grécko zbor v priebehu 23. a 24. apríla z Grécka ustúpil na Krétu a označenie sa viac nepoužívalo.
Počas vojny vo Vietname boli dve roty kráľovského novozélandského pechotného práporu spojené s kráľovským austrálskym plukom. Tieto spojené jednotky mali k svojmu oficiálnemu označeniu pripojené (ANZAC).
Počas operácie Astute vo Východnom Timore bola nasadená spoločná austrálsko-novozélandská bojová skupina označená ako bojová skupina ANZAC. Táto jednotka vznikla v septembri 2006.
Horia Tecău

Životopis

V decembri 2016 vydal motivačnú knihu pre deti Viata in ritm de tenis.
Velaine-en-Haye

Poloha

Obec má rozlohu 17,87 km². Najvyšší bod je položený 346 m n. m. a najnižší bod 240 m n. m.

Obyvateľstvo

Počet obyvateľov obce je 1 434 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Urou-et-Crennes

Poloha

Obec má rozlohu 7,03 km². Najvyšší bod je položený 225 m n. m. a najnižší bod 155 m n. m.

Obyvateľstvo

Počet obyvateľov obce je 795 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Oluvelifusi

Oluvelifusi (maldiv. އޯލުވެލިފުށި‎) je jeden z obývaných ostrovov na atole Lavijani na Maldivách. Počet obyvateľov je 546 (jún 2006), dĺžka ostrova 1 200 m, šírka 225 m. Vzdialenosť od hlavného mesta Male je 123,77 km.
Lekárska fakulta Masarykovej univerzity

Štatistiky

V súčasnosti je jednou z desiatich lekárskych fakúlt na území Česka. V roku 2015 bolo na magisterské študijné programy prijatých 743 z 4 627 uchádzačov.  
Na bakalárske študijné programy bolo ten istý rok prijatých 582 z 3 050 uchádzačov.
Mini segway

Ovládanie

Smer a rýchlosť jazdy si určuje sám jazdec a to intenzitou našľapovania na podložky a nakláňaním sa dopredu alebo dozadu. Ovládanie je veľmi intuitívne a je možné sa to naučiť v priebehu niekoľkých minút. Gyroskopický balančný systém funguje na spolupráci mnohých inteligentných mikročipov a gyroskopov. Tento systém vyhodnotí polohu jazdca voči osi hoverboardu. Podľa toho, či sa jazdec nakláňa (prenáša váhu) dopredu alebo dozadu, rozpozná dopravný prostriedok jeho polohu a vie podľa toho zmeniť smer jazdy. Jazdec sa tak môže rozbehnúť vpred, cúvať a dokonca aj otáčať na mieste o 360 °. Vďaka tomu, že hoverboard je v strede vybavený kĺbovitým spojením, môže jazdec meniť smer jazdy aj tak, že zatlačí pätu jednej nohy a špičku druhej nohy (zmení uhol medzi dvoma kĺbovitými časťami hoverboardu).

Legislatíva

V jednotlivých štátoch, či ide o štáty európskej únie, alebo aj mimo ňu, môžeme naraziť na veľmi rozdielne zákony ohľadne používania hoverboardu. V niektorých zemiach je jeho používanie obmedzené iba na súkromný pozemok. V USA je napríklad zakázané riadiť hoverboard v školách a mnohé letecké spoločnosti dokonca zakázali prepravu hoverboardov.
Čo sa týka zákonov o hoverboardoch na území Slovenska, hoverboard patrí medzi osobné prepravné prostriedky. Na používateľov týchto prostriedkov sa vzťahujú podobné pravidlá, ako na osoby na kolieskových korčuliach alebo lyžiach. Ale oproti korčuliarom a lyžiarom majú jazdci na hoverboardoch obmedzenú rýchlosť ak idú po chodníkoch. To znamená, že by ste pri jazdení na hoverboarde nemali prekročiť rýchlosť chôdze bežného človeka (t. j. cca 7 km/h). Môžete používať cesty vyhradené pre cyklistov (vtedy rýchlosť nie je obmedzená).
Enveitg

Poloha

Obec má rozlohu 30,52 km². Najvyšší bod je položený 2 579 m n. m. a najnižší bod 1 179 m n. m.

Obyvateľstvo

Počet obyvateľov obce je 666 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tiokyanatan strieborný

Štruktúra

Tiokyanatan strieborný je monoklinický s 8 molekulami v bunke. Tiokyanatanová aniónová skupina má takmer lineárnu molekulárnu geometriu, s uhlom väzby 179,6 (5)°. Slabá dĺžka interakcií Ag—Ag je 0,3249(2) nm až 0,3338(2) nm, ktoré tvoria jednorozmerný cikcakový reťazec v tiokyanatane striebornom.

Výroba

Tiokyanatan strieborný sa vyrába reakciou dusičnanu strieborného a tiokyanatanu draselného.
Uhľovodík

Uhľovodík je organická zlúčenina zložená len z uhlíka a vodíka.

Rozdelenie

Tradične sa uhľovodíky delia do skupín podľa druhu väzieb medzi atómami alebo podľa toho, či ich základný uhlíkový reťazec je otvorený (acyklické) alebo uzavretý (cyklické).
Individuálna frazeológia

Individuálna frazeológia je za individuálnu frazeológiu sa pokladá utváranie paralelných novotvarov s analogickými formálnymi a významovými vlastnosťami. Východiskom takýchto novotvarov bývajú najmä frekventovanejšie a známe príslovia a porekadlá, napr. Ukáž mi hnojisko, a ja ti poviem, aký si hospodár. (Podkladom pre vznik tejto jednotky je spojenie Povedz mi, čo čítaš, a ja ti poviem, kto si.). Väčšina z týchto novotvarov je výrazom individuálneho prístupu k frazeológii, avšak iba máloktoré sa stávajú súčasťou celonárodnej frazeológie. Vznik takýchto frazeologických novotvarov je prejavom aktualizujúceho prístupu k frazeológii a individuálnu frazeológiu tiež možno pokladať za typ komplexnej aktualizácie frazémy. Porov. aktulizácia frazém, textotvorné potencie frazém, individuálny variant.
Ladislav Chudík

Život

Študoval na gymnáziu v Kremnici (1935 – 1943), na filozofickej fakulte bratislavskej univerzity (1943 – 1945) a na dramatickom oddelení Štátneho konzervatória v Bratislave. Od roku 1944 člen (1963 – 1966 šéf činohry) SND v Bratislave, pôsobil v historickej budove SND, v rokoch 1946 – 1951 na Novej scéne Národného divadla, neskôr v Divadle Pavla Országha Hviezdoslava a na Malej scéne (od 1962) do marca 2007, od apríla 2007 pôsobil v novej budove SND. Od 1949 pedagóg na bratislavskom konzervatóriu, 1953 – 1954, 1956 – 1957, 1960 – 1968 a 1982 – 1984 VŠMU v Bratislave, 1989 – 1990 minister kultúry Slovenskej republiky. Venoval sa aj pedagogickej práci (1964 docent). V roku 1968 emigroval do Viedne, ale vrátil sa späť do vlasti po troch mesiacoch.
Stal sa uznávaným a veľmi populárnym hercom na Slovensku, aj v Českých krajinách. Jeho tvorba, vyvíjajúca sa v úzkom spojení s umeleckým prednesom predstavuje vrchol moderného slovenského herectva. Vynikal schopnosťou vykresliť popri vonkajšom aj vnútorný portrét postavy, a detailne ovládal javiskovú reč. Z úloh: Petrucio (Skrotenie zlej ženy, 1946; Merkucio, Romeo a Júlia, 1957; Macbeth, 1959; Jochanan, 1955; Herodes, 1970 (Hviezdoslav, Herodes a Herodias); Quentin (A. Miller Po páde, 1964) a mnoho ďalších.
Schopnosť prispôsobiť herecký prejav požiadavkám filmových a televíznych prostriedkov mu poskytla bohatú tvorivú činnosť v týchto médiách. V rozhlase vytvoril rad hereckých postáv, účinkoval aj ako recitátor a čítač, spočiatku hral romantických hrdinov, neskôr charakterové postavy.

Z množstva jeho televíznych úloh k najúspešnejším patrí postava primára Sovu v seriáli Nemocnice na kraji města (1982). V rozhlase vytvoril rad hereckých postáv, účinkoval ako recitátor a čítač.
Bol dva razy ženatý, jeho druhou manželkou bola právnička Alena.
Neskôr sa jeho stav zlepšil a tak ešte účinkoval v divadelnom predstavení (Tančiareň) v novej budove SND, pričom pri zdravotných ťažkostiach ho alternoval Martin Huba.

Ocenenia

Bol vyznamenaný štátnou cenou Klementa Gottwalda. V roku 1965 obdržal titul zaslúžilý umelec a hereckú cenu, v roku 1982 národný umelec. V roku 1984 mu bola udelená Krištáľová ruža a v roku 1988 cena Zlatý krokodíl. V roku 1999 sa stal prvým držiteľom Ceny Jozefa Kronera za celoživotné dielo. V roku 1998 mu prezident Michal Kováč prepožičal štátne vyznamenanie Rad Ľudovíta Štúra I. triedy. Nositeľ medaily Za zásluhy (2003). Je laureátom Krištáľového krídla za rok 2002 v oblasti divadlo a audiovizuálne umenie.
Petr Kotvald

Životopis

Prvý spevácky úspech zaznamenal na hudobnom festivale Děčínska kotva, kde skončil na 2. mieste. V roku 1980 začal spolupracovať s Karlom Vágnerom, Hanou Zagorovou a Stanislavom Hložkom.
V roku 1983 nahral s Hložkom svoj najúspešnejší hit – „Holky z naší školky“. Predalo sa celkom 1 milión nosičov. V roku 1986 Kotvald začal sólovú kariéru a odvtedy vystupuje s vlastnou skupinou Trik.
Heraldická figúra

Hlavné figúry

Medzi hlavné figúry sa zaraďujú tie, ktoré sa v angličtine označujú ako tzv. ordinaries honourable, čiže čestné figúry.
Hlavná figúra by podľa estetického pravidla mala obsahom zaberať presnú tretinu erbu. Často je to kvôli plnosti erbu nemožné. Býva to typické u jednofigúrových erbov, ako je napr. rakúsky erb: červený, na ňom biele brvno.
Figúra však môže byť aj menšia, tenšia, ide potom o deminutívum. Tieto sú zobrazené väčšinou vo dvojici, alebo v ešte väčšom počte, do štyroch.
Keď okolo hlavnej figúry idú dve menšie, alebo jedna rovnakého druhu, ide o tzv. cottise. Nemusia mať rovnakú farbu ani typ čiary.
Figúra môže mať ako okraj ľubovoľný typ čiary.
Hlavné figúry sú tvarovo podobné deleniam štítu, vychádzajú z rovnakých trás čiar ako delenia, na rozdiel od mnohých vedľajších figúr (možno až na gyrron).

Vedľajšie figúry

Vedľajšie heraldické figúry (ang. subordinaries) sú tie erbové figúry, ktoré sa síce podobajú na hlavné v tom, že spĺňajú ich "pravidelnosť" (vychádzajú z heraldických a geometrických princípov), no odlišujú sa od nich najmä tým, že nevedú vždy po heraldických trasách delenia a ďalej aj menej častým používaním. Taktiež nemusia zaberať tretinu štítu a väčšinou sú menšie.

Pohyblivé figúry

Podkategóriou vedľajších heraldických figúr sú aj tzv. pohyblivé figúry. Tie vychádzajú z geometrických princípov, ale používaním sa blížia k heroldským figúram.

Pojmy k farbe a zobrazeniu figúry

Okrem určených farbami, môžu byť heraldické figúry aj voided – teda také, že vidno len ich obrys a pole pod nimi presvitá alebo je úplne cez ne vidieť.
Goulles

Poloha

Obec má rozlohu 33,4 km². Najvyšší bod je položený 624 m n. m. a najnižší bod 278 m n. m.

Obyvateľstvo

Počet obyvateľov obce je 358 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wu-chan

Wu-chan (čín. 武汉, 武漢) je hlavné mesto čínskej provincie Chu-pej a najľudnatejšie mesto v strednej Číne. Má rozlohu 8 467,11 km² a žije tu 9,7 milióna obyvateľov, v metropolitnej oblasti 6,1 milióna.
Vétraz-Monthoux

Poloha

Obec má rozlohu 7,11 km². Najvyšší bod je položený 573 m n. m. a najnižší bod 400 m n. m.

Obyvateľstvo

Počet obyvateľov obce je 6 470 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Intercal

História

Jazyk Intercal bol navrhnutý skoro ráno 26. Mája 1972 Donald R. Woodsom a James M. Lyonom na Princetonskej univerzite. Približne osemnásť rokov neskôr Eric S. Raymond vytvoril implementáciu C-INTERCAL, ktorá je odvtedy udržiavaná komunitou masochistov.
Celé meno jazyka znie "Compiler Language With No Pronounceable Acronym" (počítačový jazyk bez vysloviteľnej skratky).

Premenné

Intercal pozná dva typy premenných – 16bitové a 32bitové neznamienkové celé čísla. Premenné nemajú meno, ale číslo (1..65535), pred ktorým sa píše fľak (.) ak ide o 16bitovú premmenú alebo dvojfľak (:) pre 32bitové premmenné. Rovnako označené 16 a 32bitové premenné sú dve rôzne hodnoty.

Konštanty

Konštanta je 16bitová hodnota od 0 do 65535 pred ktorou sa píše mreža (#).

Polia

Polia pre 16bitové hodnoty su označené chvostíkom (,) a pre 32bitové hodnoty hybridom (;) nasledované číslom od 1 po 65535. Potom nasleduje slovo SUB nasledované indexami pola oddelenými medzerami. index môže byť ľubovoľný výraz.
Všimnime si, že .123, :123, #123, ,123, a ;123 sú úplne odlišné výrazy.

Priorita operátorov

Žiadna neexistuje. Napriek tomu môžeme výrazy uzatvárať medzi iskričky (') alebo zajačie uši ("). Čiže '#165c./#203'~#358 (bnárne '10100101c./11001011'~101100110) je 15, ale #165c./'#203~#358' je 34915 a #165c./#203~#358 je nesprávna syntax bez hodnoty. Unárny operátor je požitý na celý výraz, keď je vložený hneď pred prvú iskričku alebo ucho.
Saint-Jeanvrin

Poloha

Obec má rozlohu 17,53 km². Najvyšší bod je položený 267 m n. m. a najnižší bod 204 m n. m.

Obyvateľstvo

Počet obyvateľov obce je 168 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Menetou-Couture

Poloha

Obec má rozlohu 28,93 km². Najvyšší bod je položený 212 m n. m. a najnižší bod 176 m n. m.

Obyvateľstvo

Počet obyvateľov obce je 349 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lake Champlain

Opis

Kotlina jazera je tektonického pôvodu. Má rozlohu 1 269 km². Dosahuje maximálnu hĺbku 183 m.
Voda z jazera odteká prietokom Richelieu do Rieky svätého Vavrinca. Jazero je časťou vodnej cesty spájajúcej rieky Hudson a Svätého Vavrinca.
Na brehu ležia mestá Burlington, Port Henry a Plattsburgh.
Mark Zuckerberg

Životopis

Narodil sa v mestečku White Plains. 
Zo strednej školy šiel na Harvard University kde sa venoval programovaniu. Vytvoril veľa stránok na báze sociálnych sietí. Vznik Facebooku inšpiroval ich školský časopis Facebook, kde boli napísané mená študentov, ich fotky, podpisy a informácie minimálne na jednu stranu. Jedna z nich, Facebook, bola určená práve pre študentov svojej univerzity. Na jej vytvorenie sa však musel nabúrať do školskej databázy, kvôli čomu skončil aj pred disciplinárnou komisiou. Jeho najznámejší a najúspešnejší projekt sa volá Facebook. Je to sociálna sieť, ktorá uľahčuje kontakt s priateľmi, vymieňanie a zdieľanie fotografií a videí, nadviazanie nových priateľstiev, vyjadrovať názory pomocou pridávania do skupín alebo môže taktiež poslúžiť ako reklama alebo pri hľadaní pracovných pozícií, pričom zamestnávateľovi pomáhajú informácie každého registrovaného pri nájdení vhodného zamestnanca. Okrem iného Facebook disponuje aj hrami, chatom a inými prvkami. Mark sám tvrdí, že naprogramovanie zdrojového kódu mu trvalo iba dva týždne. Jeho projekt si získal okamžite popularitu po celej univerzite. Za dva týždne ho využívala polovica študentov. Preto sa rozšíril najskôr do Stanfordu a Yaleu a zanedlho do celých Spojených štátov. 
Cez leto 2004 sa rozhodol opustiť školu a so svojim priateľom si prenajal malý domček v Kalifornii. Neskôr si ho povšimol Peter Thiel, spoluzakladateľ PayPalu a stal sa Zuckerbergovým prvým veľkým investorom. V priebehu roku 2006 dostal veľa ponúk na kúpu Facebooku, tie však všetky odmietol, pretože s ním mal rozsiahle plány. Zo stránky pre vysokoškolákov chcel spraviť sociálny web pre všetkých. Jeho vízia sa mu aj podarila a v súčasnosti (jún 2015) sa môže chváliť viac než 2 miliardami užívateľov.(6/2015)
Hradčanská (stanica pražského metra)

Charakteristika stanice

Hradčanská je razená, trojlodná stanica so skrátenou strednou loďou a s deviatimi pármi prestupov na nástupište. Z Hradčanskej vedie jeden výstup po eskalátorovom tuneli s trojramennými hlbinnými eskalátormi k rovnomennej električkovej zastávke a stanovišti autobusov; možný je aj prestup na stanicu Praha - Dejvice. Vestibul, ktorý sa rozprestiera pod električkovou zastávkou a do ktorého eskalátorový tunel vstupuje priamo uprostred, je obložený žltým kameňom, do ktorého je na jednom mieste vybrúsený český lev a nápis „Veškerá moc v ČSSR patří pracujícímu lidu“. Stanica samotná je potom v priestore nástupišťa obložená hliníkovými eloxovanými výliskami oranžovej farby, ktoré plynule prechádzajú do zlatej Champagne, typickej pre celý úsek I.A. Výstavba Hradčanskej v rokoch 1973 - 1978 stála 369 miliónov Kčs .
Konštrukcia stanice umožňuje dostavbu ďalšieho vestibulu, smerujúceho zhruba k ulici Dejvická (podľa plánu z roku 1987 mal byť vystavaný niekedy v roku 1992. Tento projekt bol síce po roku 1989 zrušený, s vybudovaním druhého výstupu sa však začalo uvažovať opäť potom, čo sa začal zvažovať systém rýchlodráhy na pražské letisko. Práve Hradčanská by totiž mohla byť významným prestupným bodom medzi obidvomi druhmi dopravy.
Biela voda (prítok Váhu)

Prameň

Pramení v Javorníkoch na juhozápadnom svahu Stolečného (961,7 m n. m.), pod hlavným hrebeňom pohoria v lokalite Janákovec, v nadmorskej výške približne 860 m n. m.

Opis toku

V pramennej oblasti tečie sprvu severojužným smerom, následne sa stáča na juhozápad a preteká osadou Čertov. Tu sa opätovne stáča a až k obci Lúky tečie severojužným smerom, pričom z významnejších prítokov priberá pri osade Krivé Mladoňov zľava, Tisovský potok sprava, v obci Lazy pod Makytou Gabčovský potok zľava a Baluchovský potok sprava. Od sútoku s najväčším prítokom, pravostranným Beňadínom, sa postupne stáča na juhovýchod. Na dolnom toku vytvára hranicu medzi geomorfologickými celkami Biele Karpaty na pravom a Javorníky na ľavom brehu. Pri obci Záriečie priberá zľava Petrínovec, nad Dohňanmi taktiež zľava Petríkovec a priamo v tejto obci aj ľavostranný Hoštinský potok. Napokon preteká mestom Púchov, kde sa spája s vodami Váhu.

Ústie

Biela voda sa vlieva do Váhu na území mesta Púchov (medzi časťami Horné Kočkovce a Hrabovka) v nadmorskej výške približne 262 m n. m.
Les Veys

Poloha

Obec má rozlohu 14,88 km². Najvyšší bod je položený 32 m n. m. a najnižší bod 0 m n. m.

Obyvateľstvo

Počet obyvateľov obce je 389 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Andraimón (manžel Gorgy)

Andraimón (starogr. Ἁνδραίμων – Andraimón) je v gréckej mytológii otec aitólskeho kráľa Thoanta.
Andraimón a jeho manželka Gorgé boli rodičmi aitólskeho kráľa Thoanta. Ich syn Thoas bol jedným z nápadníkov krásnej Heleny a neskôr účastníkom trójskej vojny. Podľa antického autora Pausania, Andraimón a jeho manželka boli pochovaní v spoločnej hrobke v meste Amfissa.
Torrington

Torrington je mesto v americkom štáte Connecticut a najväčšie mesto v okrese Litchfield County na severozápade štátu. Tvorí aj jadro najväčšej mikropolitnej oblasti v Spojených štátoch. Má rozlohu 104,6 km² a žije tu okolo 36-tisíc obyvateľov (2005).